चार योजनाएं 11 जून से 15 अगस्त के बीच लागू होंगी; पांचवें के लिए आवेदन मंगाए
Karnataka CM Siddaramaiah Cabinet Meeting - Congress Party New Announcements. कर्नाटक के मुख्यमंत्री सिद्धारमैया शुक्रवार को कैबिनेट की मीटिंग कर रहे हैं। इस मीटिंग में कांग्रेस पार्टी के 5 चुनावी गारंटी यानी वादों पर मुहर लगेगी।
कर्नाटक में कांग्रेस की सिद्धारमैया सरकार ने चुनाव से पहले किए गए पांच वादों पर कैबिनेट मीटिंग में मुहर लगा दी है। राज्य सरकार ने शुक्रवार को हुई मीटिंग में इन वादों को इसी साल 11 जून से लागू करने की घोषणा की है।
सिद्धारमैया ने कहा, 'कैबिनेट ने जाति या धर्म का भेदभाव किए बिना पांचों गारंटी को लागू करने का फैसला किया है। मैंने और डिप्टी CM डीके शिवकुमार ने गारंटी कार्ड पर साइन कर दिए हैं। हमने इसकी टाइम लाइन भी तय कर दी है।'
11 जून से 15 अगस्त के बीच लागू होंगी 4 योजनाएं, पांचवें के लिए आवेदन मंगाए
1. सखी शक्ति योजना: सबसे पहले 11 जून से सखी शक्ति योजना लागू की जा रही है। इसके तहत कर्नाटक की महिलाएं स्टेट ट्रांसपोर्ट की बस से राज्य में कहीं भी मुफ्त यात्रा कर सकेंगी।
2. गृह ज्योति योजना: यह योजना 1 जुलाई से लागू हो रही है। इसके तहत घरेलू उपभोक्ताओं को 200 यूनिट तक बिजली फ्री मिलेगी। हालांकि उससे पहले के बिल का भुगतान करना होगा।
3. अन्न भाग्य योजना: यह योजना भी 1 जुलाई से लागू की जाएगी। इसके तहत सभी BPL कार्डधारकों को हर व्यक्ति 10 किलो अनाज दिया जाएगा। भाजपा की सरकार में यह 5 किलो मिलता था।
4. गृह लक्ष्मी योजना: यह योजना 15 अगस्त से लागू होगी। इसके तहत परिवार की महिला मुखिया को हर महीने 2 हजार रुपए मिलेंगे। 15 जून से 15 जुलाई के बीच आवेदन मांगे गए हैं।
5. युवा निधि योजना: इस योजना के तहत ग्रेजुएट बेरोजगार को दो साल तक 3 हजार रुपए और डिप्लोमा होल्डर्स छात्रों को डेढ़ हजार रुपए मासिक भत्ता दिया जाना है। सरकार ने इसके लिए आवेदन मंगाए हैं। हालांकि, इसे कब से लागू किया जाएगा, इसकी तारीख नहीं बताई गई।
शपथ ग्रहण वाले दिन गारंटियों को लेकर हुई थी पहली मीटिंग
20 मई को सरकार बनने के बाद राहुल गांधी मंच पर आए थे और इन वादों को दोहराया था। उन्होंने कहा था कि हमारी सरकार का शपथ ग्रहण हो चुका है। अब से थोड़ी देर बाद मुख्यमंत्री और उनकी कैबिनेट एक बैठक करेगी और इन पांचों वादों पर मुहर लगाएगी। शपथ ग्रहण समारोह खत्म होने के बाद मुख्यमंत्री सिद्धारमैया और डिप्टी CM डीके शिवकुमार मंत्रालय गए और कैबिनेट की बैठक की। जिसमें इन पांचों वादों को जून के पहले हफ्ते में लागू करने पर बात हुई थी।
बेंगलुरु के विकास पर चर्चा के लिए शिवकुमार ने बुलाई सर्वदलीय बैठक
कर्नाटक के डिप्टी CM डीके शिवकुमार ने शुक्रवार को बेंगलुरु के विकास पर चर्चा के लिए सर्वदलीय बैठक बुलाई। वहीं, प्रदेश भाजपा ने अभी तक नेता प्रतिपक्ष पर फैसला नहीं किया है। इसे लेकर कर्नाटक के पूर्व CM बसवराज बोम्मई ने पूर्व CM और भाजपा के सीनियर नेता बीएस येदियुरप्पा से मुलाकात की है।
कर्नाटक की राजनीति से जुड़ी ये खबरें भी पढ़ सकते हैं... 
कर्नाटक में बगावती सुर, क्या कांग्रेस में टूट होगी, जिन्होंने लिंगायतों को जोड़ा; उन्हें मंत्री नहीं बनाया
कर्नाटक में बगावती सुर सुनाई देने लगे हैं। 29 मई को पूर्व डिप्टी CM लक्ष्मण सावदी ने कहा था कि मुख्यमंत्री सिद्धारमैया के मंत्रिमंडल में उन्हें मिलाकर कुल 34 मंत्री हैं। इस बार कांग्रेस के अनुभवी नेताओं को चुना गया है। हम अभी-अभी पार्टी में आए हैं। पूरी खबर पढ़ें...